Polakše! Ne smijem se žuriti. U drugom sam stanju!
Ne možeš biti sigurna.
Cijelu sam noć povraćala.
Nije li trudnicama mučno ujutro?
Što je? Varley je poručila da je hitno.
Spavala sam.
Gledajte! Sestra vam ima posjetitelja!
Donio sam vam biljku
da i dalje možete uživati u prirodi s prozora.
Hvala.
Koja je to?
Zašto ona?
Sigurno ga je ucijenila.
Ili zatvorila u ormar.
Ili popila napitak poput Varleynog?
Iskoristila je pomoć Colina Bridgertona.
Ima i gorih nevolja od veza s Bridgertonima.
Moram nastaviti ondje gdje je g. Bridgerton stao.
Lorde Debling!
Moje dvije kćeri slučajno su navratile i htjele bi vam poželjeti dobar dan.
Dobar dan.
Vrlo nam je drago!
Moja Penelope tako često čita kraj tog prozora.
A sad je u sobi i na tome možemo vama zahvaliti.
Je li? Volite li taj prozor iz nekog posebnog razloga?
Je li sofa osobito udobna?
Ne osobito. Valjda jednostavno volim pogled.
Ali prilično mi je dojadio.
I drago mi je što sam ovdje s vama.
-Mislila sam da ću te zateći ovdje. -Zatečen sam!
Očekujemo da će markiz Samadani danas ujutro posjetiti Francescu.
Mogu li računati na tebe?
Možda najbolje da ovu rundu preskočim.
Ako dođem, pojest ću sve kekse i za markiza neće ostati ništa.
Dušo, na sinoćnjem balu,
kad si pitao može li prijateljstvo procvasti u ljubav,
jesi li htio o nečemu razgovarati sa mnom?
Ljubazna si, majko.
Ali to je bilo posve hipotetsko pitanje.
Samo želim najbolje za Francescu.
Sići ću poslije.
U redu.
Najdraži čitatelju, imam pitanje.
Koja nas to osnovna sila vodi životnim putevima?
Moj ste odvjetnik.
Mada to ovisi o tome što ćete iduće reći.
Dovest ću sve u red.
I vi ste me došli opljačkati?
Ne. Došao sam vas posjetiti.
Gospodine Bridgerton! Ne želim ja posjete.
Je li to naš um…
ili pak srce?
A siromašni rođak reče:
„Ne bih to trebao osporavati jer vi to tvrdite već deset godina.”
Sjajno.
Ali prije nego što potrošiš sve veselje u sobi,
molim te, reci,
kako to da si nas počastio svojim povratkom u London?
Oprosti mi što zabavljam sve prisutne.
Naviknut sam na to da mi je osoblje na imanju jedino društvo.
Vratio sam se baš zbog potrebe za druženjem.
Osobito s damama.
Onda će se sve savršeno poklopiti.
Ja sam trenutačno zauzeta.
A ti si zato slobodan sastajati se
s koliko god dama želiš.
Kad su srce i glava u sukobu,
svaka odluka može biti prava muka.
No ima netko komu su misli i osjećaji u savršenom skladu.
To je Njezino Veličanstvo kraljica Šarlota.
Nakon upoznavanja na Hawkinsovom balu, čini se da je kraljičin briljant,
gđica Francesca Bridgerton,
na dobrom putu da postane nova markiza Samadani.
Obasipa vas hvalom, Veličanstvo.
Vidite čitati čak odatle?
Uz mnogo vježbe sve je moguće.
Onda mi je drago što smo uvježbani domaćini najčudesnijih primanja.
Smjesta ćemo jedno prirediti.
Bit će to proslava našeg ugleda.
I prilika da gđici Francesci nametnemo svog ženika?
Pomaknite se još korak unatrag.
Predobro me čitate.
Dakako, ono što nam srca nadimlje
moglo bi ih i slomiti.
Sezona je tek počela, a ona često ne sluša nikoga.
To je kolač?
Mislim da se zove mille-feuille.
Kuharica je razgovarala s lordovom kuhinjom.
Ovo bi mu trebalo biti baš po mjeri.
Nadam se da se kuharica nije uzalud trudila.
Možda me lord Samadani ne posjeti.
-Stigao je posjetitelj. -Da! Uvedite ga.
Lorde Samadani! Dobro došli.
Kuharica je pripremila mille-feuille za vas.
Hyacinth, ovo nije lord Samadani.
Oprostite nam na pogreški.
Zacijelo sam ja pogriješio.
Došao sam posjetiti jednu vašu kćer ako smijem.
Moju kćer Francescu?
Gđice Francesca.
John Stirling, grof od Kilmartina.
-Drago mi je. -Također.
Lord Kilmartin i ja kratko smo se sreli na balu,
ali nismo se imali priliku službeno upoznati.
A, tako.
Smijem li kratko ući?
Voljela bih to.
Ne razgovara s njim.
Zadivljena sam.
Mislila sam da se udvarači odvraćaju dosjetkama.
Ali tišina je mnogo djelotvornija!
Možda im je lijepo.
Kako će se upoznati ako ne budu razgovarali?
Došao je u posjet
a da se prije nisu službeno upoznali?
Došao je još jedan posjetitelj.
Lord Samadani za gđicu Francescu.
Ledi Bridgerton, dobar dan.
Dobar dan, lorde. Donijet ću vam kolač.
G. Bridgerton. Gđice Bridgerton.
Vi ste, pretpostavljam, gđica Hyacinth?
Kakva otmjenost!
Gđice Francesca, drago mi je što vas vidim.
Dobar dan, lorde Samadani.
Mislim da se ne poznajemo, lorde…
Kilmartin.
Ali na odlasku sam. Ne želim smetati.
Doviđenja.
I treći lord kaže da se moraš odreći kluba?
Svaki član visokog društva imao je nešto reći po tom pitanju,
a sve zbog navodne brige.
Briga je u najmanju ruku neiskrena.
Ali kad se to riješi, usredotočit će se na nešto drugo.
Smatraš da trebam postupiti kako žele?
Odustati od svega stečenog?
Nisi li ti tvrdio da moramo prihvatiti ovo što sad imamo?
Zašto da se opterećuješ poslom koji će samo sve zbunjivati?
Ja nisam zbunjen.
Zadržat ću klub.
Zbirku skupljam od 1790.!
Smatrao sam da je prikladno da je nakon toliko godina pokažem.
U knjižnici smo! Bar ovdje mi dopusti da gledam knjigu.
Ništa ti ne smije odvući pozornost!
Danas neka ti je samo lord Debling na pameti.
Knjiga je o putovanjima na sjever, kamo lord Debling kani ići!
Neka ti on ispriča! Muškarci nam vole objašnjavati svijet!
Ako same već sve pročitamo,
osjećat će se suvišno i nemuževno.
Dobar dan, moje dame.
Gđice Featherington, čitate o Sjeverozapadnom prolazu?
-Da. Tako me… -Strašno zbunjuje!
Ništa nam nije jasno. Biste li bili ljubazni i objasnili nam?
Knjige su mi silno zanimljive.
I sâm sam ih skupio više od tisuću.
Knjige najviše vole kad ih se skuplja.
Da, zaista.
U ovoj knjižnici valjda nitko nije pročitao knjigu do kraja.
Možda će moja uskoro ući u zbirku.
Tragedija o usidjelici
koju otac želi udati za svog vremešnog prijatelja.
Kao njemačka književnost!
Pomogao sam ti s balonom,
ali treptanje i mahanje lepezom očito je upućeno samo tebi.
Možda da nas sutra počastiš svojom prisutnošću
ne budeš li morao izbjegavati dame?
Kanili smo malo bančiti.
Mislim da ću ići s vama.
I meni bi dobro došlo malo bančenja.
Tražite nekoga, gđice Featherington?
Ne. Samo se…
divim svim tim knjigama.
Što vi najradije čitate?
Volim ja uzbudljive priče i faktografiju.
Ali zapravo me uvijek nekako
privuku priče o… ljubavi.
Što vas u tim pričama tako zanima?
To su priče o povezanosti
i nadi u bolji život.
Zvučim li sad strašno banalno?
Drago mi je što imate strast prema nečemu.
Koja vam donosi radost kao meni istraživanja.
Po tome smo slični.
Ima li romana
u kojima muškarac ode na dugo putovanje,
a žena rado ostane kod kuće i brine se o imanju?
U takvoj knjizi ne bi bilo mnogo osjećaja.
Možda ne bi.
Ali ako žena ima vlastite interese u životu,
možda oboje mogu biti sretni.
Praktična zajednica, ali sretna?
Sviđa mi se kako to zvuči.
A kako bi, ako smijem pitati, taj hipotetski gospodin
zaprosio mladu damu?
Osobito ako nema muških rođaka.
Hoću reći, kad biste vi pisali knjigu.
Valjda bi trebao pitati njezinu majku.
Aha.
A dâ li majka blagoslov,
bi li dama pristala?
Trebali biste pročitati knjigu.
Jesi li dobro? Djeluješ…
Nažalost, večeras nisam odviše zagrijan.
Bi li radije gledao?
Već si platio.
Dobro.
Dobar dan.
Pozove li te markiz na kraljičinom balu drugi put na ples,
bit će to jasan iskaz interesa.
Vidjet ćemo hoće li me pozvati i prvi put.
Nekako slutim da hoće.
Ali ako interes nije uzajaman…
Eno lorda Kilmartina.
-Znaš li njegovu obitelj? -Ne.
Povučeni su. Vole se držati za sebe.
Zar te zanima?
Dobar dan, lorde Kilmartin.
Gđice Francesca. Ledi Bridgerton.
Neki ste dan prilično naglo otišli.
Imali ste drugog posjetitelja.
Nadala sam se da ću vas vidjeti na otvorenju zbirke knjiga.
Ne. Na društvena okupljanja idem
samo kad me na to primoravaju pravila bontona.
Shvaćam.
Znači, stali ste da razgovarate s nama
samo iz pristojnosti?
Pa… mislim da ste me vi zaustavili.
Ugodna glazba?
Iskreno, meni nije.
Ritam je vrlo promjenjiv.
Čim misliš da si uhvatio melodiju, pjesma završi.
Bila bi mnogo ljepša
da se svira u tročetvrtinskoj mjeri da uspiješ… osjetiti glazbu.
Korisna primjedba.
Ispričavam se.
Da ti odgovorim. Ne, ne zanima me.
Netko je došao gđici Cowper, miledi.
Eloise.
Cressida. Ledi Cowper.
Imate veoma ugodan dom.
Ovdje je…
kao u muzeju.
Vrijeme je posjeta.
I rado bih kratko posjetila gđicu Cowper
ako smijem.
Je li sve u redu?
Došla sam vidjeti jesi li dobro. Jučer baš nisi bila.
Još me nikad nije prijateljica posjetila kod kuće.
-Doista? -Ne mogu nikoga kriviti.
Ovdje je nekako kao u mauzoleju, zar ne?
Jesi li dobro?
-Dala sam do znanja da je vrijeme posjeta. -Očito nisi bila dovoljno jasna.
Gđice Bridgerton, htio bih razgovarati sa kćeri.
Nasamo.
Dakako.
Da se više nisi pokazivala s tom Bridgertonicom.
Je li to jasno?
Sigurno danas ne možeš s nama na večeru?
Dvije trećine lordova zatvorili su račune.
Ne mogu si priuštiti vanjskog pipničara dok ne riješim taj problem.
Možda da uzmem novog dekoratera ili kuhara.
Sigurno ćeš naći rješenje.
Na svom sam putovanju na Balkanu upoznao jednu Grkinju.
Moj je vodič zažmirio na naše poznanstvo,
koje je trajalo šest mjeseci po cijelom poluotoku.
Zbog takve mlade dame
boravak u Francuskoj četvrti vrijedio mi je kao cijeli put.
Bila je vrlo obdarena u gornjem dijelu. I pritom ne mislim na um!
A ti, Bridgertone?
Dugo te nije bilo.
Ljetne ljubavi sigurno su ti oplemenile putovanje.
Ispričao sam vam dogodovštinu s kontesom, zar ne?
Jesi, ali ne u detalje.
Gospodin neke stvari mora zadržati za sebe.
Ma daj! Među nama nema ni jednoga!
Posve se slažem s tobom.
Oprostite mi.
Ali naporno je to, zar ne?
Nameću nam dužnost da ostanemo kavaliri
u jedinome što je u životu smisleno. Niste li zbog toga usamljeni?
Gđice Featherington.
Mama?
Lord Debling zatražio je moje dopuštenje da te zaprosi.
Jesi li mu ga dala?
Naravno da jesam!
Jako si dobro prošla!
Čujem da lord Debling
ima jednu od najvećih kuća u Mayfairu s 24-ero članova posluge i voznim parkom.
I kaže mi da često putuje,
zbog čega ćeš ti upravljati imanjem.
Možeš li zamisliti kakav ćeš utjecaj imati?
Kakav ćemo utjecaj svi mi imati?
Mama, još nisam pristala.
Naravno da hoćeš.
To što putuje ima svoje prednosti. Volim svoju privatnost, ali…
Ali što?
Penelope, potrošila si svoj novac
na to da promijeniš odjeću i frizuru, i to je imalo željeni učinak.
Lord Debling je vrabac u ruci, i to krasan vrabac!
Sad kad si uspješna, nemoj biti pohlepna!
Što bi još mogla poželjeti?
Nemoj mi reći da si zaljubljena.
Upravo zato nisam htjela da čitaš!
Ljubav je izmišljotina! Postoji samo u tvojim pričama!
Znaš li što je romantično?
Sigurnost.
Budi pametna, Penelope.
Inače ću ja biti umjesto tebe.
-Jeste li spremni za mene? -Jesam.
-Vaše rukavice. -Hvala, gđo Wilson.
Coline, svi su u kočiji. Još nisi odjeven?
Nisam. Večeras bih htio ostati kod kuće.
Ne izgledaš dobro.
Jesi li se to ti kasno sinoć vukao po hodniku?
Dobro sam.
Znaš,
uvijek si bio osjetljiviji od gotovo sve braće i sestara.
Uvijek si bio svjestan tuđih potreba. Uvijek si htio biti pri ruci
ili ponuditi šalu da razvedriš atmosferu.
Rijetko si sebe stavljao na prvo mjesto.
Ponosna sam što si tako osjetljiv.
Ali živjeti za druge…
Vjerujem da to zna biti zamorno.
Možda i bolno.
Ne krivim te što si se u zadnje vrijeme zaštitio oklopom.
Ali moraš biti oprezan
da ti oklop ne zahrđa i ne ukruti se
tako da ga više ne možeš skinuti.
Glava mi je mutna od pića.
Oprosti što sam nestrpljivo reagirao.
Večeras bih se samo htio odmoriti.
Samo mi je žao
što nećeš vidjeti plod svojeg truda.
Čujem da će Penelope danas možda dobiti bračnu ponudu.
Ledi Featherington to trubi na sva usta.
Večeras?
-To je bilo brzo. -Vjerojatno zbog tvoje pomoći.
Nadam se da ćeš biti bolje.
Možda ovaj ljubavni ples
večeras nadahne moje ljubavnike.
Gđice Featherington. Ledi Featherington.
Dobra večer.
Došli ste mi oteti kćer na ples, lorde Debling?
Sigurno ima bar jedno slobodno mjesto u knjižici.
Imam ih mnogo.
Učinite mi onda čast da popunim jedno mjesto.
Ledi Bridgerton.
Lorde Anderson!
Hvala, ali nisam pri teku.
Uživate li večeras?
Veoma.
Još od ranih dana braka nisam puno vremena provodio u Mayfairu.
Na ladanju možete šetati,
promatrati drveće i provoditi vrijeme u kući.
Recite, kako popunjavate vrijeme u gradu?
Ja se uglavnom uplićem u život našim mladima.
Time se rado bavimo ja i vaša sestra.
Moja se sestra voli uplitati?
Možda to nije prava riječ.
Oblikuje društvo po svojoj volji i dobro joj ide.
Zar to ne znate o njoj?
Mi se…
ponovno upoznajemo.
A koga trenutačno oblikuje?
Moju kćer Francescu.
Nisam sigurna da joj je i s kim zaiskrilo.
Ako vam to išta znači,
vatri katkad treba vremena da se rasplamsa.
Ja se nisam oženio iz ljubavi i isprva nismo bili osobito strastveni.
Ali veoma sam je zavolio.
Bili smo sretni do njezine smrti.
Zaista mi je žao.
Možda onda ima nade!
Ja sam se udala iz ljubavi
pa zato samo to i poznajem.
Moja iskrena sućut.
Ali zavidim vam.
Imali ste sreće udati se iz ljubavi.
Možda i ja to doživim u drugom činu.
Izgleda da vaš briljant doista blista.
Istina.
Čak ni ledi Whistledown ne bi porekla blještavilo para koji sam spojila.
Možda je to otvorilo vrata
blagonaklonijoj vezi između tračerice i Krune.
Usudila bih se reći da jest!
Zahvalna sam vam što mi pravite društvo.
Nisam htjela propustiti još jedan bal, ali nisam htjela ni doći sama.
S vama bi ovdje trebao biti muž.
G. Mondrich teško se oprašta od starog života
ma koliko ga ja nukala.
Vrlo je vezan za svoj bar.
Kraljica neće biti naklona muškarcu s titulom koji radi u klubu.
Morate pokazati g. Mondrichu
da je novi život vrijedan te žrtve.
Po prošlosti je
katkad opasno kopati.
Sviđa li vam se balet, g. Bridgerton?
Veoma. Toliko da se pitam jesam li promašio poziv.
Kao plesač.
Ledi Arnold! Pridružite nam se.
Lorde Fuller! Ledi Fuller. Drago mi je što vas vidim.
-Upoznali ste g. Bridgertona? -Da!
Nakratko.
Istina. Ali bilo mi je zadovoljstvo.
Raspravljamo o baletu.
Moram reći
da nisam sigurna je li plesač morao biti tako razodjeven.
Mogao se zaogrnuti košuljom.
Slažem se!
Od razodjevenosti nema ništa gore!
Eloise, tu si! Tražim te cijelu večer.
Zar te smiju vidjeti sa mnom?
Ipak sam ja „ona Bridgertonica”.
Čula si to.
Ispričavam ti se zbog oca.
A ja tebi što je on budala.
Eloise!
Ako se moraš držati podalje od mene…
razumjet ću.
Ne. Otac će to morati trpjeti.
Osim toga…
on je budala.
Nisi poput ostalih, Eloise.
Kako imaš hrabrosti biti toliko drukčija?
Nije to hrabrost.
Jednostavno ne shvaćam kako drugi ne vide isto što i ja.
A što ti vidiš?
Pa…
kad već pitaš…
-Kvragu! -Dopusti meni.
Sestro, kamo ideš?
Rano se povlačim.
Balet je otplesan, kraljica je zadovoljna briljantom,
a ja želim malo vremena za sebe.
Ako si završila s uplitanjem drugdje, mogu ti ponuditi sebe kao novu metu.
Čujem da voliš oblikovati društvo.
Stalno srećem vrlo interesantnu ženu!
Ne znam što si čuo,
ali ne želim slušati o tvom ženskarenju po gradu.
Ne zanima me.
Shvaćam da ti se možda čini da se ponašam kao ženskar,
ali vjeruj mi, srce mi je čisto.
A srce ti se nalazi u hlačama?
Gđice Francesca.
Lorde Kilmartin.
Vrlo sam ožednjela od plesa s lordom Samadanijem.
Toliko da mi nije do razgovora.
Nije li nam to ionako omiljen oblik komunikacije?
Oprostite što sam prošli put onako naglo otišao.
Samo sam vam htio dati ovo.
Nisam od mnogo riječi.
A i riječi koje mi dođu nažalost ne zvuče dobro.
Ali vjerujem da znak pažnje nešto vrijedi.
Gđice Francesca, donio sam vam limunadu.
Oprostite, lorde Samadani.
Mama, rado bih se ranije vratila kući ako smijem.
Pa…
Nađimo ti prvo brata i sestru.
Naravno.
Lorde Samadani.
Lorde Kilmartin.
Što se događa?
Lord Samadani išao je gđici Francesci po limunadu,
a ona sad…
Ne pije limunadu!
Upravo tako, Veličanstvo.
Ne pije limunadu.
Možda je tako najbolje.
Djeca oduzimaju mnogo vremena
i iscrpe svu ljepotu.
Oboje je, naravno, imamo napretek.
Predlažeš da odustanemo?
Sad me boli u prsima.
O, ne!
Oprosti.
Cijeli su mi tjedan osjetljive na dodir.
Rugaš mi se? Mene prsa stalno bole.
To nije nateknuće gušterače. Mama kaže da je to jasan znak trudnoće.
Zaista?
'Večer, Bridgertone.
Tako je!
Kasniš, kako dolikuje?
Iskreno, ne isplati se. Izađi s nama.
Ovaj put idemo piti u White's
umjesto u grozni Mondrichev bar.
Pardon.
Je li sve u redu?
Sve je predivno.
Drago mi je.
Smijem li vas nešto pitati?
Bilo što.
Budući da puno putujete,
jasno mi je da tražite praktičan brak.
Ali mislite li da bi s vremenom…
moglo doći i do ljubavi?
Ne znam.
Iskreno, toliko ljubavi poklanjam poslu
da bih je teško našao za nešto drugo.
Ali jako mi je drago
što vi očito imate ispunjen život.
Osobito ste lijepi večeras, gđice Featherington.
Zamisli koliko bismo vremena imale
da ne moramo stalno misliti o udaji!
Stigle bismo čitati, razmjenjivati ideje
ili raditi bilo što što nije postavljanje zamke za muža.
Zanimljivo.
Nije li?
Ne. Mislim, tvoj brat prilazi Penelope i lordu Deblingu.
Smijem li prekinuti?
-Coline. -Neću dugo.
Vas dvoje trebate nešto riješiti.
Ostavljam vas.
Nastavit ćemo o ovome drugi put, može?
Lorde Debling!
Prezgodni ste da budete bez para.
Bila bih presretna da otplešemo ovaj ples do kraja.
Uništit ćeš mi priliku kod lorda.
-Možda je tako najbolje. -Molim?
Ne možeš se udati za njega. Ne poznaješ ga!
Sasvim dovoljno.
Čujem da odlazi.
Na tri godine.
Znam! Samo će do cilja putovati godinu dana.
Djeluju uzrujano, zar ne?
Eros i Psiha u sukobu.
Što želite reći, gđice Cowper? Zar nisu stari prijatelji?
Najstariji.
Otkako su se Featheringtoni doselili u kuću prekoputa.
-Preko puta Bridgertona? -Točno prekoputa.
Aha.
Pomirila sam se s onim što nudi lord Debling.
Ako me zaprosi, pristat ću.
Hvala na plesu, gđice Cowper.
Htio sam da nađeš muža, ali ne mogu gledati kako griješiš!
Pogriješila sam jedino kad sam te zamolila za pomoć!
Lorde Debling!
Oprostite na prekidu.
Bal završava, ali možemo li se vratiti razgovoru?
Zašto tako često sjedite na prozoru salona?
Pa…
Cijeli tjedan nekog tražite.
Mislio sam da ste se posvađali s g. Bridgertonom.
Ali sad mislim da ga tražite iz drugog razloga.
Iz istog onog zbog kojeg ste često na prozoru
i gledate kuću s druge strane trga.
Ne znam o čemu govorite.
Govorim o g. Bridgertonu.
I vašim uzajamnim osjećajima.
Vjerujte mi,
Colin Bridgerton nikad ne bi osjećao nešto prema meni.
Smiješno je to i pomisliti. Samo smo prijatelji.
Želite li vi nešto više?
Ja ne…
To nije…
-To ne postoji kao mogućnost. -Ali ja pitam biste li to željeli.
Gđice Featherington, budući da me dugo neće biti,
moram pronaći suprugu
koja nije osjećajima već vezana za nekog drugog.
Što god da tražite, nadam se da ćete to i naći.
Ugodnu vam večer.
Kamo ide?
Što si učinila?
To me pitaš?
A ne jesam li dobro?
Bitna sam ti samo ako imam lordov zaručnički prsten?
Mama, trudna sam.
Bar mislim.
Hej! Zar nisi uzbuđena?
Kaže se da srce
uvijek nasamari glavu.
Francesca!
Lord Kilmartin
dao je aranžirati glazbu koju smo čuli baš onako kako sam je zamišljala.
A kad biraš srcem umjesto glavom,
razum često odleti kroz prozor.
Ali tijelo nekako
uvijek zna što najviše treba.
A ova autorica neće poreći
drevnu mudrost srca koje kuca.
Čekajte!
Penelope.
-Ne želim razgovarati s tobom. -Molim te!
Dopusti da uđem.
Prvo ćemo stati kod Bridgertona!
U redu!
-Što želiš? -Je li te lord Debling zaprosio?
-Što se to tebe tiče? -Moram znati! Je li te zaprosio?
Čudno.
Kad sam tražila pomoć da nađem muža,
nisam mislila da ćeš mi pokušati uskratiti izbor.
Tiče me se jer mi je stalo do tebe!
Ne možeš se udati za njega.
Ostavit će te. I prevelik je osobenjak.
I nije pravi muškarac za tebe, Pen!
Nije me zaprosio.
Zapravo, odbio me zbog tebe.
Kako si upao, mislio je da osjećaš nešto prema meni.
To je tako apsurdno da se mogu samo smijati.
Molim te, vozimo se u tišini i pusti me na miru!
-Ne mogu. -Molim te!
Ne mogu!
Jer…
Što ako ipak nešto osjećam?
Što?
Već se dugo trudim zatomiti osjećaje,
biti muškarac kakvog društvo očekuje.
Neko vrijeme mislio sam da uspijevam u tome.
Ali proteklih nekoliko tjedana zbunjuju me razni osjećaji.
Recimo, nikako ne mogu prestati razmišljati o tebi.
O poljupcu.
Dok spavam, sanjam o tebi.
Bježim u san jer bih ondje mogao naći tebe.
Ti su mi osjećaji poput mučenja.
Ali ne mogu ih se,
neću i ne želim lišiti!
Molim te.
-Nemoj govoriti nešto što ne misliš. -Mislim to!
Ovo ti već tjednima želim reći.
Ali Coline, mi smo prijatelji!
Da, ali…
Oprosti.
Ne znam što mi je došlo.
Rado bih da budemo više od prijatelja.
Mnogo više.
Coline! Kod tvoje kuće smo!
O, Bože!
Nije li mogao voziti dalje?
Je li nas netko vidio?
Ni na što nisam obraćala pozornost.
Što radiš?
Coline!
Ideš sa mnom?
Što?
Tvoji će me vidjeti.
Zaboga, Penelope Featherington! Hoćeš li se udati za mene ili ne?
Prijevod titlova: Petra Matić